Den Nord-Cimbriske Tilskuer, 1832-08-12
Redigeres, trykkes og udgives i histed af J. G. Lund. Dom Pedros Expedition, Portugal. Endelig har man en paalidelig og høist glædelig Efterretning om Expeditionen. Fra London meldes at den 29de Juli om Aftenen er Dampbaaden Colombia" ankommen fra Oporto, hvilken Stad den havde forladt den 23de, og har medbragt private Efterretninger, der ere bekræftede ved Depescher til vores Regjering, i Følge hvilke: et Slag er forefalden i Nærheden af Oporto, som varede den hele Dag, og endte med en afgjørende Seier for Don Pedro. Den 20de vare tvende Divisioner af den miguellistiske Armee gaaet over Dourofloden og havde besat Høiderne ved Valonga. Dette foranledigede at Don Pedro sammendrog sine Stridskræfter, og efter at den 22de nogle skarpe Forpostfægtninger vare forefaldne, i hvilke de engelske Hielpetropper havde drevet Fjendens udsatte Poster tilbage, drog Don Pedro i egen Person i Spidsen for sin Hær mod Fjenden. Et Privatbrev fra Oporto meddeler under 24de Juli følgende Details om Slaget: "Jeg har kun saamegen Tid tilovers, at jeg kan meddele Dem den Efterretning, at Don Pedro, efter en 2 Dages haardnakket Kamp, har ved Valonga tilfægtet sig en afgjørende Seier. 2000 Fangne, det hele Artillerie og Feldt-Eqvipagen ere bleven tagne, og den fjendtlige Armee er bleven aldeles adsplittet; den var 10000 Md. stærk, vore Tropper talte kun 7000 Md. Fjendens Tab paa Døde og Saarede er overordentligt stort, ogsaa vi have lidt, men ikke betydeligt. De slagne Miguellister udgjorde Kjernen af Armeen, og en ny Feldtherre var bleven sendt fra Lissabon for at anføre dem, af et Slags Pralerie, havde de ladet sige, at de Søndagen den 22de Juli vilde spise til Middag i Oporto; men Sagen fik en ganske anden Vending. JGaar gjorde de et Angreb langs den hele sydlige Bred af Dourofloden; men vore Skonnerter og Kanonbaade dreve dem tilbage. Vores hele regulaire Armee staaer ved Valanga og rykker i Dag frem paa Veien mod Combra, for at angribe denne Stad. De portugisiske Regimenter fægte meget tappert; man siger med Bestemthed, at 2 Cavallerier og 3 Jnfanterie-Regimenter af Dom Miguels ere gaaet over til os. Den miguellistiske Flaade skulle igaar løbe ud; men det er endnu ikke skeet. Admiral Sartorius bloquerer Lissabon med en Flaade af 9 Skibe, og 2 af Forterne ved Tajoslodens Munding skulle være forladte. Havnene St. Ydes og Figuera ere ogsaa erklærede i Blokade Tilstand. - Fra Hamburg meldes under 6te Aug.: at Dampbaaden dertil havde bragt Efterretninger og Aviser fra Engeland, der naae til den 3die Aug., hvori Efterretningen om Dom Pedros Seier bekræftes, og Bladet Times fortæller, at Dom Pedros Hovedcorps skal have overskredet Dourofloden, og befandt sig under Villaflors befaling den 19de i Vonga, da man erfarede at Miguellisterne 16,000 Md. stærk, med Jndbegreb af 1500 Md. Rytterie, rykkede løs paa Oporto. Grev Villaflor, som det ganske feilede paa Cavallerie, der ansaae det for uforsigtigt at vove et Slag, medens han hav de Floden i Ryggen, og som tillige stolede paa sine Troppers Disciplin, besluttede at gaae tilbage over Douro til Oporto; dette blev udført i bedste Orden, og Greven saae saaledes Oporto beskyttet, og hans høire Fløi stod dækket af Floden, og den Venstre af Havet. Miguellisterne rykkede nu ind i Vonga, erfoer Villaffors Tilbagetog, og fulde af Haab om en let Seier, detacherede de 5000 Md. til om muligt ved Oporto at gaae overDourofloden; medens Hovedarmeen passerede Floden ved Vadestedet Souza, for at angribe Oporto fra den nordlige Side. Dom Pedros Tropper droge dem nu imøde, traf den 23de Juli sammen med dem ved Volonga, og slog dem total. Det afsendte Detaschement paa de 5000 Md. havde imidlertid forsøgt ved Oporto at gaae over Floden, men blev med betydeligt Tab slaaet tilbage, hvortil Kanonbaadenes Jld hialp meget.